ചങ്കുറപ്പിന്റെയും ചങ്കൂറ്റത്തിന്റെയും ഉത്തമ ഉദാഹരണം അറിയാം രാജ്യത്തെ ആദ്യ വനിതാ ട്രക്ക് ഡ്രൈവര് യോഗിത രഘുവംശിയുടെ വിശേഷങ്ങള് വീഡിയോ അത്ഭുതമാണവള് യോഗിത രഘുവംശി. പാലക്കാട്ടെ ബിവറേജസ് കോര്പറേഷന് ഗോഡൗണില് ലോഡുമായി, ഒരു ക്ലീനര് പോലുമില്ലാത്ത ലോറി ഓടിച്ചെത്തുന്ന വനിത. 2341 കിലോമീറ്റര് കടന്നാണ് ഉത്തര്പ്രദേശ് സ്വദേശിനിയായ യോഗിത പാലക്കാട് എത്തുന്നത്. 48 വയസ്സു പ്രായമുള്ള യോഗിത രഘുവംശി എന്ന സ്ത്രീ. രാജ്യത്തെ ആദ്യ വനിതാ ട്രക്ക് ഡ്രൈവര്. ഉത്തര്പ്രദേശില് പിറന്ന് മഹാരാഷ്ട്രയില് വളര്ന്ന ഈ യോഗിതക്ക് കൊമേഴസിലും നിയമത്തിലുമായി രണ്ട് ബിരുദങ്ങളുണ്ട്. അഭിഭാഷകയാവാനായിരുന്നു മോഹം. അങ്ങിനെയാണ് അഭിഭാഷകനായ ഭോപ്പാല് സ്വദേശിയുടെ വിവാഹാലോചന സ്വീകരിച്ചത്. വിവാഹം കഴിഞ്ഞ് ചെന്നപ്പോഴാണ് അറിഞ്ഞത് അയാള് അഭിഭാഷകനല്ല. ട്രക്ക് ഡ്രൈവറായിരുന്ന ഭര്ത്താവ് വാഹനാപകടത്തില് മരിച്ചപ്പോള് രണ്ട് മക്കളെ പോറ്റുന്ന കാര്യം യോഗിതയുടെ ചുമലില് വന്നു. ഭര്ത്താവിന്റെ മരണ ശേഷം, അര്ഹതപ്പെട്ട സ്വത്ത് ബന്ധുക്കള് തട്ടിയെടുത്തപ്പോഴാണ്, രണ്ട് മക്കളെ പോറ്റുന്നതിന് അവര് ഈ ദുര്ഘടം പിടിച്ച ജോലി തെരഞ്ഞെടുത്തത്. ആദ്യം ഏതെങ്കിലും വക്കീലിനൊപ്പം ജൂനിയറാകാന് തീരുമാനിച്ചു, എന്നാല് പിന്നീട് മനസിലായി മക്കളെ പോറ്റാന് അത് മാത്രം മതിയാകില്ല. വഴി നീളെ അപകടങ്ങള് പതിയിരിക്കുന്ന, ആണുങ്ങള്ക്ക് മാത്രം പറ്റിയതെന്നു കാലാകാലങ്ങളായി പറഞ്ഞു വരുന്ന ട്രക്ക് ഡ്രൈവര്മാരുടെ ജീവിതത്തിലേക്ക് യോഗിത എത്തിയത് 2000ലാണ്. ആദ്യമൊക്കെ തുറിച്ചു നോട്ടവും മോശം കമന്റുകളുമെല്ലാം നേരിടേണ്ടി വന്നിരുന്നുവെന്ന് യോഗിത പറയുന്നു. അഞ്ചര ലക്ഷത്തിലേറെ കിലോ മീറ്ററുകള് ഇപ്പോള് അവര് ഈ വണ്ടിയോടിച്ചു. യോഗിതയുടെ മാതൃകയെ ട്രക്ക് നല്കിയാണ് മഹീന്ദ്ര കമ്ബനി ആദരിച്ചത്. മക്കളൊക്കെ വളര്ന്നു കഴിഞ്ഞു. മകള് യാഷിക എഞ്ചിനീയറിംഗ് പഠിച്ചു. മകന് യശ്വിന് പ്ലസ് ടു വിദ്യാര്ത്ഥി. എങ്കിലും ഇനിയും ഇതേ ജോലി തുടരണമെന്നാണ് യോഗിതയുടെ ആഗ്രഹം.